google/wiki40b huggingface dataset:
Jurijus Šatunovas

Biografija

Po mamos mirties keletą metų gyveno pas savo tetą. Vėliau teta jį atidavė į Orenburgo 2-uosius vaikų namus. Ten susipažino su jaunu ir talentingu prodiuseriu Sergeju Kuznecovu. Jis įsivaikino Jurijų, po to jie abu įkūrė tuomet labai populiarią grupę „Ласковый май“ (liet. švelnusis gegužis), kuri iškart išpopuliarėjo su hitu tapusia daina „Белые розы“ (liet. baltos rožės) . 1989 m. grupė surengė didelį turą po tuometinės Sovietų Sąjungos miestus ir JAV. Nuo 1988 m. iki 1992 m. grupė „Ласковый май“ buvo pardavusi 60 mln. kopijų savo įrašų, o tai reiškia, kad kas penktas Tarybų Sąjungos gyventojas savo namuose turėjo po „Ласковый май“ plokštelę. Po netikėto grupės iširimo tais pačiais 1992 metais, J. Šatunovas nutarė pradėti solinę karjerą, kurią tęsia iki šiol.
Go

Taisyklės

Esama įvairių go taisyklių variantų, bet pagrindinės taisyklės beveik nesiskiria.
Go lenta yra stačiakampė (beveik kvadratinė). Joje lygiagrečiai kraštams sužymimos linijos, į kurių susikirtimus žaidimo metu žaidėjai deda akmenis. Dažniausiai naudojama 19x19 dydžio lenta (19 linijų lygiagrečių vienam kraštui ir 19 linijų, lygiagrečių kitam), turinti 361 susikirtimą, bet neretai naudojamos ir 9x9 ar 13x13 dydžio lentos.
Žaidėjai paeiliui deda į linijų susikirtimus jiems priskirtos spalvos akmenis – vienas juodus, kitas baltus. Partiją pradeda juodieji. Galima ėjimą perduoti priešininkui – pasuoti. Partija baigiama, kai nė vienas iš žaidėjų nebegali pagerinti savo padėties. Paprastai tokia padėtis nustatoma, kai abu žaidėjai pasuoja. Partija taip pat baigiama vienam iš žaidėjų pasidavus.
Jei partija pasibaigė abiem žaidėjams supasavus, nugalėtoju laikomas žaidėjas, kurio akmenys apsupo daugiau linijų susikirtimų – teritorijos. Naudojant įvairias go taisykles teritorija skaičiuojama skirtingai.
Keli gretimi tos pačios spalvos akmenys (gretimi akmenys liečiasi vertikaliai ar horizontaliai) sudaro grupę. Akmeniui ar grupei gretimi tušti linijų susikirtimai vadinami laisvėmis. Akmuo ar grupė, kuri neturi laisvių, laikoma nukirsta ir nuimama nuo lentos. Išimtis sudaroma naujai padėtiems akmenims, kurie patys kerta kitus akmenis.
Akmenys ar grupės, kurios gali būti nukirstos priešininko, nepriklausomai nuo pasipriešinimo, laikomos negyvomis ir teritorijos skaičiavimo metu traktuojamos, lyg būtų nukirstos.
Siekiant išvengti pozicijos pasikartojimo taikoma ko (jap. コウ = kō – amžinybė) taisyklė. Pagal ją negalima iškart nukirsti akmens, tik ką nukirtusio kitą akmenį, grąžinant ankstesnę poziciją. Tiksli šios taisyklės formuluotė priklauso nuo naudojamo taisyklių varianto.
Go partija paprastai skirstoma į tris dalis: partijos pradžią, partijos vidurį ir partijos pabaigą.

Go rangai

Go žaidėjai pagal pajėgumą skirstomi į rangus. Skiriami mokinių arba kyu (jap. 級 = kyū) ir meistrų arba dan (jap. 段 = dan) rangai. Mažesnis kyu rango arba didesnis dan rango numeris nurodo didesnį žaidėjo pajėgumą. Atskiri dan rangai taikomi profesionaliems go žaidėjams.
Siekiant sulyginti skirtingo pajėgumo žaidėjų galimybes laimėti, silpnesnis žaidėjas (žaidžiantis juodaisiais) dažnai pradeda partiją su papildomais akmenimis. Jų skaičius nustatomas pagal rangų skirtumą.

Istorija

Manoma, kad go buvo sukurtas maždaug 2000 m. pr. m. e. Kinijoje. Apie 700 m. go pradėta žaisti Japonijoje.
Aukštakalniai

Istorija

1923 m. buvo 154 gyv., 30 ūkių.
Maskvos mūšis

Maskvos mūšis (rus. Битва за Москву) buvo tarybinės ir vokiečių kariuomenės mūšis dėl Maskvos per II Pasaulinį karą nuo 1941 m. spalio 2 d. iki 1942 m. sausio pabaigos–vasario pradžios. Tai buvo vienas iš pagrindinių, karo baigtį nulėmusių mūšių.

Situacija prieš mūšį

Vykdydamas Barbarosos planą nuo 1941 m. birželio 22 d. Vermachtas giliai įsiveržė į sovietų teritoriją. Didelės sovietų karinės grupės buvo sunaikintos apsupties katiluose, dėl to daugelis vokiečių ir užsienio stebėtojų manė, kad artimiausioje ateityje Tarybų Sąjunga nebegalės tęsti karo.
Pagal Hitlerio planus iki Maskvos užkariavimo turėjo būti palaužta sovietų karinė galia bei užimti svarbiausi ekonominiai regionai Rusijos šiaurėje ir pietuose, taip pat Ukrainoje. Be to, Hitleris norėjo užimti Krymą ir taip panaikinti sovietų aviacijos antskrydžių grėsmę Rumunijos naftos gavybos rajonams. Tuo tarpu Vokietijos karinė vadovybė karo su TSRS baigtį siejo su Maskvos užėmimu. Maskva buvo svarbi kaip susisiekimo ir komunikacijų centras, politinis sovietų centras ir svarbus pramonės rajonas. Sostinės užėmimas turėjo padaryti didelį moralinį smūgį rusams ir likusiam pasauliui.
Pagal Barbarosos planą Maskva turėjo būti užimta po pirmųjų trijų keturių karo mėnesių, tačiau sustiprėjęs sovietų pasipriešinimas po pirmųjų mėnesių šiuos planus sutrukdė. Prie Smolensko vokiečių kariuomenė buvo sustabdyta dviem mėnesiams. Mūšyje Smolensko katile (1941 m. liepos 10 d.- rugpjūčio 3 d.) pralaužta pirmoji sovietų gynybos linija sauganti Maskvą. Tačiau 1941 m. rugpjūčio mėn. Hitleris nurodė permesti šarvuotasias divizijas iš armijų grupės „Centras“ į šiaurę – link Leningrado ir į pietus – link Kijevo, o centrinį frontą padaryti gynybiniu.
Nors Leningrado blokada ir Ukrainos užkariavimas buvo sėkmingi (mūšis dėl Kijevo), Stalinas gavo pakankamai laiko organizuoti sostinės gynybą ir surinkti rezervus.

Mūšio eiga

Nepavykus užimti Maskvos per pirmąsias karo savaites, Vokietijos karo strategai parengė didelę puolamąją operaciją „Taifūnas“. „Taifūnas“ prasidėjo 1941 m. rugsėjo 30 d. Vokiečiai pralaužė Vakarų ir Rezervinio frontų gynybą, privertė trauktis ir Briansko fronto kariuomenę. Vadovauti Maskvos gynybai buvo pavesta G. Žukovui.
1941 m. spalio 17 d. Vokietijos kariuomenė įsiveržė į Tverę, priartėjo iki Volokolamsko, Naros upės, Tulos, Livnų. Kautynės vyko 80–100 km į vakarus nuo Maskvos. Ypač atkaklios kautynės vyko Tulos srityje ir į šiaurę nuo Maskvos; iš šiaurės vokiečiai prasiveržė iki Maskvos kanalo ir priartėjo prie Maskvos per 25–30 km.
Tačiau įnirtingas tarybinės armijos priešinimasis ir prasidėjusi žiema sustabdė vokiečių puolimą. Tuo pasinaudojo TSRS kariuomenės vadovybė. Ji nutarė pradėti bendrąjį tarybinės armijos puolimą trimis TSRS – Vokietijos fronto strateginėmis kryptimis; šiaurės vakarų (prieš armijų grupę „Šiaurė“), vakarų (prieš armijų grupę „Centras“) ir pietvakarių (prieš armijų grupę „Pietūs“). Puolimas prasidėjo 1942 m. sausio 7 d.
Iki 1942 m. balandžio 20 d. vokiečiai buvo nublokšti į vakarus nuo Maskvos (vietomis 350–400 km).
Vokietijos kariuomenė patyrė pirmąjį didelį pralaimėjimą II Pasauliniame kare.
Hush Hush

Hush Hush; Hush Hush

2009 m. Ron Fair ir Dave Aude sukūrė dainos remiksą ir pavadino „Hush Hush; Hush Hush“ kad Scherzinger atliktų per grupės koncertinį turą „World Domination Tour“. Dabar singlas vadinamas „Up-tempo Remix“ arba „Hush Hush (I Will Survive)“ o kartais tik „Hush Hush“.
Šis singlas tapo šeštuoju singlu iš „Doll Domination“, ir buvo išleistas 2009 m. gegužės 12 d. pasauliniu mastu atsisiuntimo pavidalu, o 2009 m. liepos 13 d. išleistas Jungtinėje Karalystėje kaip CD singlas. CD single yra taip pat baladės versija, ir Dave Aude Dance Club versija.
Pirmiausiai daina (baladė/albumo versija) buvo išleista |Rusijoje. Ir ši daina pasiekė Russian Airplay Chart aukščiausiąją #1 vietą, ir tai istorijoje ketvirtasis singlas, išleistas amerikiečių atlikėjų, kuris pasiekė pirmąją vietą Rusijoje. Tačiau originaliosios dainos remiksas nesulaukė tokios sėkmės. Top 10-tuką daina pasiekė tik Australijos ARIA topuose, Turkijoje ir Belgijoje. Daina nebuvo reklamuojama, nes tada grupė buvo koncertiniame ture. Hot 100 tope daina pasiekė tik #73 poziciją.

Singlo išleidimas

„Hush Hush“ (baladės versija) yra singlo antroje pusėje, ir buvo išleista 2009 m. gegužės 12 d. į JAV radijo stotis. 2009 m. liepos 13 d. buvo išleistas CD singlas Europoje.

Vaizdo klipas

Vaizdo klipas buvo nufilmuotas per dvi dienas, nuo gegužės 5 d., o klipo režisierius yra Rich Lee (Fergie „Clumsy“ ir „PCD“ – „Wait a Minute“). Klipe pasirodė įžymybių tinklaraštininkas Perez Hilton ir ankstesnė „Pussycat Doll“ VIP narė Carmen Electra. Vaizdo klipą gali matyti Šiaurės Amerikos gyventojai per „Dolls“ oficialų „YouTube“ kanalą „Doll Domination TV“, nuo 2009 m. gegužės 27 d. o kitą savaitę video debiutavo JK.
Vaizdo klipas prasideda Nicole Scherzinger vonioje dainuojant įžangą. Per pirmąjį priedainį Nicole įeina „laiptų“ kambarį, kur šoką kitos „Pussycat Dolls“ narės. Kimberly Wyatt yra panašiu makiažu „pasipuošusi“, kaip „KISS“ nariai Paul Stanley ir Ace Frehley. Per antrąjį priedainį „Dolls“ yra klube, ir važinėjasi riedučiais. Klipe matosi, kaip PCD reklamuoja prekes, kaip „HP“ nešiojamas kompiuteris, o Jessica Sutta pateikia Kamparį. Ashley Roberts ir Kimberly Wyatt sūpuojasi ant sietyno. Nicole vėliau per „I Will Survive“ dalį matoma viena prie didžiulio disko kamuolio. Klipas pasibaigia rodydamas, kad „Dolls“ šoko ir buvo lėlių namelyje.
Velionių miškas

Velionių miškas (isp. Bosque de los Ausentes) – Ispanijos sostinės Madrido El Retiro parke esantis memorialas, skirtas atminti 191 aukų, žuvusių 2004-ųjų kovo 11-ąją per teroro aktą traukiniuose, ir specialiojo agento, žuvusio susisprogdinus savižudžiams mirtininkams 2004-ųjų balandžio 3-ąją, atminimui.
Monumentas sudarytas iš 192 alyvmedžių ir kiparisų – po vieną kiekvienam žuvusiajam. Jis apsuptas kanalu tekančia vandens srovele, simbolizuojančią gyvybę. Velionių miškas yra ant kalvos netoli Atocha geležinkelio soties, kur įvyko tragedija.
McLaren

2008 m. sezonas

2008 m. sezone komandai atstovavo Lewisas Hamiltonas ir Heikki Kovalainenas.
Naujasis McLaren bolidas MP4-23 buvo pademonstruotas 2008 m. sausio 7 d. Štutgarte.
Jau pirmose sezono lenktynėse Australijoje Lewis Hamiltonas pelnė pergalę, o Heikki Kovalainenas finišavo penktas. Viso sezono metu ekipos lyderiu buvo Hamiltonas, iš viso pelnęs 5 pergales, o jo ekipos draugas suomis Kovalainenas jų pasiekė vos vieną – Vengrijos GP. Prieš paskutinį GP Brazilijoje britas buvo sezono lyderis ir Felipe Massa lenkė 7 taškais. Brazilas užėmė pole poziciją, o Hamiltonas ir Kovalainenas pelnė tik 4 ir 5 starto vietas. Hamiltonui reikėjo finišuoti aukščiau už 6 vietą, norint tapti čempionu, jei Felipe Massa pelnytų pergalę. Lenktynėms einant į pabaigą buvo akivaizdu, kad brazilas lengvai pasieks pergalę, o Hamiltonas tuo metu buvo 4 vietoje. Tačiau viską šiek tiek sumaišė staiga lenktynių pabaigoje pradėjęs lyti lietus. Hamiltonui pasikeitus lietaus padangas jį aplenkė Sebastian Vettelis, tad britas atsidūrė jam pavojingoje šeštoje vietoje. Tačiau paskutiniame rate priešais važiavęs Timo Glockas su sausam orui skirtomis padangomis važiavo itin lėtai ir jį paskutiniame posūkyje sugebėjo aplenkti Vettelis su Hamiltonu. Todėl britas finišavo penktas ir tapo jauniausiu bei pirmuoju juodaodžiu Formulės 1 čempionu. Tiesa, McLaren ekipa nesugebėjo sezone pasipriešinti Scuderia Ferrari ekipai, kuri tapo čempione komandų įskaitoje.
Telšių rajono savivaldybės taryba 1995–1997 m.

Teisinis pagrindas

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.
Lietuvos Respublikos administraciniais vienetais tapo apskritys ir savivaldybės, gyvenamosios vietovės suskirstytos į miesto ir kaimo gyvenamąsias vietoves. Panaikintos savivaldybių pakopos, miesto gyvenamosioms vietovėms priskirti miestai, kaimo gyvenamosioms vietovėms – miesteliai ir kaimai. Savivaldybė sudaroma iš gyvenamųjų vietovių. Jos teritorija gali būti skirstoma į seniūnijų aptarnaujamas teritorijas. Iki 27 sumažintas Telšių rajono savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Veikla

Rajono mere išrinkta Danutė Mileikienė, jos pavaduotoja Alfreda Tamoševičienė. Savivaldybės administratoriumi paskirtas Tomas Kurlys.
Arvydas Šaltenis

Biografija

1950–1961 m. mokėsi Utenos 2-oje vidurinėje mokykloje. 1961–1964 m. ir 1967–1970 m. LSSR dailės institute studijavo tapybą. 1964–1967 m. tarnavo sovietinėje armijoje. 1970–1971 m. LSSR dailininkų sąjungos Dailės fondo darbuotojas. 1971–1975 m. ir 1981–1988 m. Vilniaus vaikų dailės mokyklos mokytojas. 1987–1990 m. LSSR dailininkų sąjungos atsakingasis sekretorius.
1975–1981 m. LSSR dailės instituto, 1988–1994 m. Vilniaus dailės akademijos (VDA) Tapybos katedros dėstytojas, katedros vedėjas, docentas. 1992 m. su Prancūzijos kultūros ministerijos stipendija stažavosi Paryžiuje. 1994–2004 m. VDA rektorius, 2004–2010 m. prorektorius menui ir mokslui, nuo 2010 m. prorektorius menui; nuo 2000 m. profesorius. Dėsto piešimą, tapybą, kompoziciją.
Nuo 1975 m. Lietuvos dailininkų sąjungos narys. 1976–1990 m. Dailininkų sekcijos biuro narys, M. K. Čiurlionio draugijos narys. 1989–1999 m. Vilniaus miesto Lazdynų bažnyčios bendruomenės pirmininkas. Nuo 1994 m. Lietuvos rektorių koferencijos narys, nuo 1995 m. Uteniškių kraštiečių klubo „Indraja“ prezidentas.
Sutuoktinė Aldona Šaltenienė, vaikas Antanas Kristupas. Tėvas – pedagogas ir literatūrologas Rapolas Šaltenis. Brolis – rašytojas Saulius Šaltenis.

Politinė veikla

1988 m. Lietuvos Persitvarkymo Sąjūdžio iniciatyvinės grupės narys, Sąjūdžio Seimo švietimo komiteto pirmininkas. Nuo 1993 m. Tėvynės sąjungos Vilniaus miesto skyriaus narys, 2006 m. Liberalų ir centro sąjungos Vilniaus miesto skyriaus narys.
1995–1997 m., 1997–2000 m., 2000–2003 m., 2003–2007 m. ir 2007–2011 m. Vilniaus miesto savivaldybės tarybos narys. 2012 m. Krikščionių partijos sąraše nesėkmingai kandidatavo į LR Seimą.
Major League Soccer

Formatas

Lygos komandos suskirstytos į du pogrupius (konferencijas) – Rytų ir Vakarų, kiekvieną sezoną komanda sužaidžia po ketverias rungtynes su kiekviena savo konferencijos komanda bei po dvejas rungtynes su kitos konferencijos komandas. Keturios stipriausios kiekvienos konferencijos komandos patenka į atkrintamąsias varžybas, kurių metu išsiaiškinamas konferencijų nugalėtojai, kurie vėliau tarpusavyje kovoja dėl lygos laimėtojo vardo.
Lygos čempionai iškovoja teisę atstovauti JAV CONCACAF Čempionų lygoje.
Reguliaraus sezono nugalėtojai, surinkę daugiausiai taškų per 32 rungtynes, iškovoja MLS Supporters Shield apdovanojimą ir taip pat gauna teisę dalyvauti CONCACAF Čempionų lygoje. Jei reguliaraus sezono laimėtojai tampa lygos čempionais, teisė dalyvauti Čempionų taurėje atitenka antrąją vietą reguliariajame sezone užėmusiai komandai.
Ramutė Rapalienė

Biografija

Nekilnojamojo turto savininkė, apgyvendinimo organizatorė.
Nuo 1999 m. Naujosios sąjungos Neringos skyriaus narė.
2003–2007 m. ir nuo 2007 m. Neringos savivaldybės tarybos narė.
Sutuoktinis Algis, vaikai Agnė, Morta.
Zita Žemaitytė

Biografija

1944 m. baigė Vilkaviškio gimnaziją. 1950 m. VU Istorijos ir filologijos fakulteto Muzeologijos skyriuje įgijo meno istorikės specialybę. Z. Žemaitytė yra lietuvių profesionalios muziejininkystės pradininko Pauliaus Galaunės mokinė.

Darbinė veikla

Baigusi studijas, Z. Žemaitytė kurį laiką dirbo įvairiose įstaigose, o 1959 m. įsidarbino Kultūros ministerijoje.
1966 m. įkūrus Mokslinę – metodinę kultūros paminklų apsaugos tarybą, kurios pagrindinis tikslas buvo kultūros paminklų apskaita ir registravimas, Z. Žemaitytė pradėjo dirbti dailės sekcijoje, o 1975-1980 m. ėjo Mokslinės – metodinės kultūros paminklų apsaugos tarybos pirmininkės pareigas. Nuo 1968 m. dailės skyriaus dailėtyrininkai pradėjo organizuoti kasmetines žvalgomąsias ekspedicijas, registruoti ir inventorizuoti dailės ir kultūros paminklus. Tarybos narių pastangomis buvo apvažiuota visa Lietuva, sukauptos medžiagos pagrindu parengtas ir 1973 m. išleistas „Lietuvos TSR kultūros paminklų sąrašas“, tapęs parankine kiekvieno menotyrininko knyga. Vėliau, Vyriausiojoje enciklopedijų redakcijoje įkūrus Kultūros paminklų sąvado redakciją, 1980-1982 m. Z. Žemaitytė dirbo šios redakcijos vedėja, rūpinosi „Kultūros paminklų sąvado“ tomų rengimu, taip pat išleido vadovą „300 kultūros paminklų“ (1980), į kurį sudėjo reikšmingiausius dailės objektus.
Juodasis strazdas

Paplitimas

Europoje paplitęs nuo Atlanto vandenyno iki Uralo, šiaurėje arealas siekia vidurio Skandinaviją, Suomijos įlanką, Volgos aukštupį, pietuose - Pietų Uralą, Krymą, Viduržemio jūrą. Azijoje gyvena nuo pat Mažosios Azijos iki Rytų Kinijos jūros, taip pat paplitęs Šiaurės Afrikoje.
Lietuvoje dažnas, pasirodo balandžio mėn., išskrenda vėlai rudenį.

Išvaizda

Uodega ilga, plunksnų apdaras vienspalvis. Patinas juodas, snapas oranžiškai geltonas.

Elgsena

Gyvena miškuose su tankiu pomiškiu, kartais įsikuria parkuose, giraitėse, miestuose, kur daug medžių ir sodybose. Lizdą krauna neaukštai medžiuose, krūmuose. Vidų iškloja sausomis žolėmis, šaknelėmis. Deda 4-6 kiaušinius. Peri 13-14 dienų. Išveda dvi vadas. Jaunikliai lizdą palieka po 13-16 dienų.

Mityba

Purioje žemėje renka vabzdžius, vikšrus, sliekus, žiogus, kitus bestuburius. Lesa mėlynių, medlievų, serbentų, vyšnių, šaltekšnių, šermukšnių uogas, obuolius.
Gleivys

Paplitimas

Gleivys yra vietinis Atlanto vandenyno dalių gyventojas, toliausiai šiaurės rytuose iki Barenco jūros, Naujosios Žemės, Špicbergeno ir Lokių salos ir toliausiai pietuose iki Britų salų. Jis taip pat gyvena Baltijos ir Šiaurės jūrose, vandenyse aplink Islandiją ir rytinėje Grenlandijos pakrantėje. Giliausiai būna iki 300 m ir gyvena arti jūros dugno.
CSCA-Rapid Chișinău

Istorija

1992–1998 m. žaidė Kahulyje. 2008 m. prisijungė Rapid Ghidighici klubą, tačiau 2010 m. perdavė jam teisę žaisti Aukščiausiojoje lygoje, o 2011 m. vėl prijungė „Rapid“ komandą.
Klaus Ebner

Klausas Ebner (1964 m. rugpjūčio 8 d., Viena, Austrija), yra Austrijos rašytojas. Rašo romanus, trumpus pasakojimus, ir esė, be to, jis rašo poeziją iš vokiečių ir katalonų kalbomis.

Biografija

Jis gimė Vienoje 1964 metais. Per 1980 m. jis studijavo romanų ir vokiečių filologijos, vertimo, ir Europos ekonomika. Lygiagrečiai jis dirbo Vienos literatūrinio žurnalo ir paskelbti savo pirmąjį prozą ir poeziją. Atliekant 1990 m. jis parašė visų pirma straipsniai ir knygos, kompiuterių programinė įranga ir tinklų. Vis dėlto 1994 ir 1997, literatūrinio žurnalo die Rampe spausdinami du skyriai iš dar neskelbtų romaną Feuers Geraun.
Pirmoji knyga, kuri sudaryta iš trumpo pasakojimai, buvo paskelbta 2007. Po kelių mėnesių, Ebner buvo apdovanotas "Wiener Werkstattpreis". Tais pačiais metais jis parašė kultūrinių esė apie Andoros, Monako kunigaikštystės ir Pirėnuose. Nuo 2008 m. autorius išleido dvi knygas. Rašo poeziją ne tik vokiečių, bet ir katalonų kalba.
Ebner, gyvena Vienoje, ir jis yra narys, Austrijos rašytojų asociacijos Grazer Autorinnen Autorenversammlung ir Österreichischer Schriftstellerverband.
Raudonas beprotybės ženklas

Turinys

Džonas Haringtonas – paranojos kankinamas mados namų šeimininkas, žudantis nuotakas arba ištekėti besirengiančias merginas. Policija jau seniai ieško maniako, tačiau Džonui, nužudžiusiam net savo modelių namų manekenę, vis pavyksta išsisukti. Jo žmona Mildred laiko vyrą nevykėliu ir atsisako su juo skirtis, todėl vieną vakarą jis nužudo ir ją. Kai atrodo, kad didžiausias kliuvinys pašalintas, Džonas visur pradeda regėti žmonos šmėklą ir nebesupranta kur realybė, o kur fantazija.
Tuo metu Džonui vis didesnį dėmesį rodo Helena, net ir nuspėjanti apie šio „pomėgį“. Kai Džonas galiausiai prisipažįsta įvykdęs žmogžudystę, Helena visą informaciją perduoda policijai...
Jonas Chodkevičius

Biografija

Gimė Jeronimo Chodkevičiaus ir Onos Šemetaitės-Chodkevičienės šeimoje. Augo tėvų dvaruose, liuteroniškoje aplinkoje. Nuo 1547 m. studijavo Karaliaučiaus, Leipcigo, Vitenbergo universitetuose. Iki 1555 m. gyveno Šv. Romos imperatoriaus Karolio V dvare, dalyvavo karo žygiuose. Grįžęs į Lietuvą, aktyviai dalyvavo valstybės valdyme ir politikoje. 
Iš tėvo paveldėjo nemažas valdas Baltarusijoje. Prie jų 1568 ir 1572 m. prijungė Žemaičių kunigaikštystėje buvusius Grūstės, Ginteliškės, Viešvėnų ir Kretingos valstybinius valsčius. 1579 m. Grūstės valsčiuje (netoli Ylakių) įkūrė Bareikių miestą (sunaikintas XVII a. pr., karų su švedais metu), o šalia Skuodo dvaro – Johanesbergo miestą, kuriam išrūpino Magdeburgo teisę. 
Rėmė reformacijos sąjūdį, Skuode pastatė liuteronų bažnyčią, artimai bendravo su protestantizmo rėmėju Prūsijos kunigaikščiu Albrechtu. Apie 1570 m. atsivertė į katalikybę, 1578–1579 m. rėmė Vilniaus jėzuitų kolegijos steigimą, laikomas  vienu iš jos kūrėjų. 
Mirė karinės ekspedicijos į Polocką metu. Palaidotas Vilniaus katedroje.

Valstybinė tarnyba

1559 m. paskirtas LDK stalininku ir išsiųstas į Livoniją vadovauti Lietuvos kariuomenei, turėjusiai kariauti su švedais ir maskvėnais. Jo ir ypač LDK kanclerio Mikalojaus Radvilos Juodojo pastangų dėka 1561 m. Livonija tapo Lietuvos Didžiosios Kunigaikštystės (nuo 1569 m. – ir LDK, ir Lenkijos karalystės) provincija. 
Nuo 1563 m. Platelių ir Telšių seniūnas, nuo 1568 m. – Rumšiškių, nuo 1569 m. – Kauno seniūnas. 1564 m. paskirtas Žemaičių seniūnu, 1566 m. – LDK maršalka ir Livonijos valdytoju. 1566 m. jo administruojamos Livonijos (Uždauguvio kunigaikštystės) herbu patvirtintas grifas su kalaviju letenoje, paimtas iš Chodkevičių giminės herbo. 
1568 m. Žygimantas Augustas patvirtino jam grafo titulą.

Politikas

Stengėsi išlaikyti LDK sudėtyje rusėnų žemes, išsaugoti LDK suverenumą ir karinę galią, suvaidino svarbų vaidmenį sudarant Liublino uniją. Vilniaus vaivados Mikalojus Radvilos Rudojo vadovaujamai LDK delegacijai 1569 m. pradžioje nepavykus pasiekti kompromiso su lenkais ir išvykus iš Liublino, lenkų didikus palaikęs Žygimantas Augustas iki tų metų vasaros prie Lenkijos karalystės prijungė apie pusę LDK teritorijos. Susidarius labai nepalankioms sąlygoms, birželio 9 d. prasidėjusiose atnaujintose derybose J. Chodkevičiui pavyko diplomatiškai išreikalauti Lietuvai žymiai palankesnes nei siūlytos lenkų sąlygas – Liublino unija įtvirtino ne Lietuvos prijungimą prie Lenkijos, kaip buvo planuota, bet lygiateisių valstybių konfederaciją. J. Chodkevičiaus taktika buvo ne atviras prieštaravimas lenkų siūlomam projektui, bet oponentų išvarginimas smulkmenų redagavimu bei apeliavimas į valdovo bei lenkų bajorų jausmus.
Žygimantui Augustui 1572 m. mirus, tarpuvaldžiu J. Chodkevičius turėjo lemiamos įtakos LDK politikai. Lenkijos karaliumi ir Lietuvos didžiuoju kunigaikščiu bendrame seime išrinkus Steponą Batorą, J. Chodkevičiaus vadovaujami Lietuvos ponai privertė jį atskirai prisiekti Lietuvos Didžiajai Kunigaikštystei, atsisakyti Lenkijos ponų skelbiamo unijos interpretavimo ir sutikti su Lietuvos didikų pažiūra į uniją.